೧೯೬೮ರಲ್ಲಿ ತನ್ನ ಪತ್ನಿಯ ಕುಟುಂಬದ ಜನರಲ್ಲಿ ಹಂಟಿಂಗ್‌ಟನ್ಸ್ ರೋಗವಿದ್ದುದನ್ನು ತಿಳಿದು ಸ್ಪೂರ್ತಿಗೊಂಡ ಡಾ. ಮಿಲ್ಟನ್ ವೆಕ್ಸ್‌ಲರ್ ಅನುವಂಶೀಯ ಕಾಯಿಲೆಗಳನ್ನು ಗುಣಪಡಿಸುವ ಮತ್ತು ಆ ಬಗ್ಗೆ ಸಂಶೋಧನೆ ಕೈಗೊಳ್ಳಲು ಸಹಕಾರ ನೀಡುವ ಗುರಿಯನ್ನಿಟ್ಟು "ಹೆರಿಡಟರಿ ಡಿಸೀಸ್ ಫೌಂಡೇಶನ್" (ಎಚ್.ಡಿ.ಎಫ್) ನ್ನು ಆರಂಭಿಸಿದನು. ಈ ಪ್ರತಿಷ್ಟಾನ ಮತ್ತು ಡಾ. ಮಿಲ್ಟನ್ ವೆಕ್ಸ್‌ಲರ್‌ರ ಮಗಳು ನಾನ್ಸಿ ವೆಕ್ಸ್‌ಲರ್‌ ಹಂಟಿಂಗ್‌ಟನ್ಸ್ ರೋಗ ತರಬಲ್ಲ ಜೀನ್‌ನ್ನು ಕಂಡುಹಿಡಿದ ವೆನೆಜುವೆಲದಲ್ಲಿದ್ದ ಈ ಸಂಶೋಧನಾ ತಂಡದ ಪ್ರಧಾನ ಭಾಗವಾಗಿದ್ದರು. ೨೦೦೯ ರವರೆಗೆ, ನಾನ್ಸಿ ವೆಕ್ಸ್‌ಲರ್‌ ಈ ಪ್ರತಿಷ್ಟಾನದ ಅಧ್ಯಕ್ಷರಾಗಿದ್ದಾರೆ. ಸುಮಾರು ಎಚ್.ಡಿ.ಎಫ್ ಆರಂಭಗೊಂಡ ಇದೇ ಸಮಯದಲ್ಲಿ ತನ್ನ ಗಂಡ ವುಡೀ ಗುಥ್ರಿಯು ಹಂಟಿಂಗ್‌ಟನ್ಸ್ ರೋಗದ ತೀವ್ರತೆಯಿಂದ ಮರಣವನ್ನಪ್ಪಿದ ನಂತರ ಮಾರ್ಜೊರಿ ಗುಥ್ರಿ ಹಂಟಿಂಗ್‌ಟನ್ಸ್ ರೋಗದ ವಿರುದ್ಧ ಹೋರಾಟ ಮಾಡಲು ಒಂದು ಕಮ್ಮಿಟಿ ಆರಂಭಿಸಿದರು. (ಈಗಿನ ಹಂಟಿಂಗ್‌ಟನ್ಸ್ ಡಿಸೀಸ್ ಸೊಸೈಟಿ ಆಫ್ ಅಮೇರಿಕಾ). ಅನಂತರದಲ್ಲಿ ಸಹಕಾರೀ ಹಾಗೂ ಸಂಶೋಧನಾ ಸಂಸ್ಥೆಗಳು ಪ್ರಪಂಚದಾದ್ಯಂತ ಎಲ್ಲಾ ರಾಷ್ಟ್ರಗಳಲ್ಲೂ ಅಸ್ಥಿತ್ವಕ್ಕೆ ಬಂದು ಸಾಮಾನ್ಯ ಜನರಲ್ಲಿ ಈ ರೋಗದ ಬಗ್ಗೆ ಜಾಗೃತಿ ಮೂಡಿಸಲು ಸಹಕರಿಸಿದವು. ಈ ಎಲ್ಲಾ ಸಂಸ್ಥೆಗಳು ಸಹಯೋಗದೊಂದಿಗೆ ಇಂಟರ್‌ನ್ಯಾಷನಲ್ ಹಂಟಿಂಗ್‌ಟನ್ ಅಸೋಸಿಯೇಶನ್ ಮತ್ತು ಯೂರೋಎಚ್‌ಡಿ ನೆಟ್‌ವರ್ಕ್ ಆರಂಭಗೊಂಡಿತು. ಹೆಚ್ಚಿನ ಎಲ್ಲಾ ಸಹಕಾರೀ ಸಂಸ್ಥೆಗಳು ಹಂಟಿಂಗ್‌ಟನ್ಸ್ ರೋಗದ ಬಗ್ಗೆ ವಾರ್ಷಿಕ ಜಾಗೃತಿ ಕಾರ್ಯಕ್ರಮವನ್ನು ಹಮ್ಮಿಕೊಂಡಿದ್ದು ಕೆಲವು ಸಂಸ್ಥೆಗಳು ತಮ್ಮ ಸರಕಾರದಿಂದ ಅನುಮೋದನೆಗೊಳಪಟ್ಟಿವೆ. ಉದಾಹರಣೆಗೆ, ಯುಎಸ್ ಶಾಸನ ಸಭೆಯು ಜೂನ್ ೬ನ್ನು "ಅಂತರ್ ರಾಷ್ಟ್ರೀಯ ಹಂಟಿಂಗ್‌ಟನ್ಸ್ ರೋಗ ಜಾಗೃತಾ ದಿನ" ವನ್ನಾಗಿ ಪರಿಗಣಿಸಿದೆ.

ಆನುವಂಶಿಕತೆ
ತಳಿ ಆವರ್ತನೆ
ಎಮ್‌ಎಚ್‌ಟಿಟಿಯ ಕಾರಣದಿಂದ ಉಂಟಾಗುವ ಮ್ಯಾಕ್ರೋಸ್ಕೋಪಿಕ್ (ಸ್ಥೂಲಗೋಚರ) ಬದಲಾವಣೆ
ಸಹಕಾರೀ ಸಂಸ್ಥೆಗಳು